### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 4. juni 2024 har vedtaget Magistratens foranstående indstilling af 28. maj 2024.

Enhedslisten de Rød-Grønnes byrådsgruppe kunne tiltræde indstillingen med bemærkning om, at der bør stilles krav om, at belysningen ikke må kunne blænde ud på cykelstien og at cykelstien skal sikres mod trafik i anlægsperioden ved fysiske barriere inklusiv for svingende redskaber fra for eksempel gravemaskiner.

###

Offentlig fremlæggelse af forslag til Lokalplan nr. 1225, Erhvervs- og aflastningscenterbebyggelse ved Asger Kjær i [adresse] og Tillæg nr. 122 til Kommuneplan 2017.

### Resume

Lokalplanen gælder for et område beliggende ved Asger Kjær i [adresse], øst for [adresse]. Området er ca. 43.450 m² stort, ligger delvist i byzone og er ved planens udarbejdelse kommunalt ejet.

Lokalplanforslag og forslag til kommuneplantillæg er udarbejdet på baggrund af en anmodning fra grundejer.

Nord for Asger Kjær giver lokalplanen mulighed for at f.eks. udvalgsvarebutik, visse liberale erhverv, restaurant og lignende. Her er det kommunens hensigt at udbyde arealet til salg.

Syd for Asger Kjær giver lokalplanen mulighed for erhverv og butik, der forhandler særligt pladskrævende varegrupper. Her er der indgået en aftale om salg til en privat bygherre, der har til hensigt at etablere et byggemarked/tømmerhandel.

Lokalplanforslaget er i overensstemmelse med kommuneplanens mål, men ikke de konkrete rammer. Derfor ledsages lokalplanen af et kommuneplantillæg, som opretter en ny kommuneplanramme til formålet, justerer afgrænsningen af eksisterende kommuneplanrammer, samt justerer afgrænsningen af aflastningsområde.

Der er afholdt forudgående offentlig høring og modtaget seks bemærkninger. Emnerne er primært kirkeindsigt og belysning fra skiltning.

### Beslutningspunkter

Det indstilles:

At 1) forslag til Lokalplan nr. 1225 godkendes til offentlig fremlæggelse.

At 2) forslag til Tillæg nr. 122 til Kommuneplan 2017 godkendes til offentlig fremlæggelse.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 28-05-2024

Lasse Andresen: 6

Fremsendes til [adresse] med bemærkning, at Magistraten i mødet den 28. maj 2024 anbefaler, at byrådet tiltræder Magistratsafdelingen for Teknik og Miljøs indstilling af 2. april 2024.

Mogens Krogh var forhindret i at deltage i sagens behandling.